钦定古今图书集成/理学汇编/学行典/第297卷 > 颜氏家训 > 《效子建白马篇》袁淑
## 钦定古今图书集成/理学汇编/学行典/第297卷 > 颜氏家训 > 《效子建白马篇》袁淑

剑骑何翩翩，长安五陵间。秦地天下枢，八方凑才贤。
荆魏多壮士，宛洛富少年。意气深自负，肯事郡邑权。
籍籍关外来，车徒倾国廛。五侯竞书币，群公亟为言。
义分明于霜，信行直如弦。交欢池阳下，留宴汾阴边。
一朝许人诺，何能坐相捐。《彯节去》谷，投珮出《甘泉》。
嗟此务远图，心为四海悬。但营身意遂，岂校耳目前。
侠烈良有闻，古来共知然。